wickkiey/tamil-wikipedia-chunked huggingface dataset:
# பகவத் கீதையின் சாரம்

## 15 புருசோத்தம யோகம்

### பிரம்மமே அனைத்துமாக உள்ளார்

சீவனின் தன்மை விளக்கப்படுகிறது. பிரம்மம் சீவ வடிவாகவும், சூரிய - சந்திரர்களின் ஒளியாகவும் உள்ளது. வயிற்றில் அக்னியாக இருந்து உணவை ஜீரணிக்கும் சக்தியாகவும் பிரம்மம் உள்ளது.
# பகவத் கீதையின் சாரம்

## 15 புருசோத்தம யோகம்

### பிரம்மத்திற்கு புருசோத்தமன் எனப் பெயரிட்டு விளக்குதல்

புருசோத்தமன் எனில் எல்லோரையும்விட மேலானவர் என்று பொருள். உத்தமபுருஷனே புருசோத்தமன்.
புருஷனை சர, அட்சர புருஷன் என்று பிரித்து பகவான் விளக்குகிறார். சர புருஷன் எனில் அழிகின்ற பிரபஞ்சத்தைக் குறிக்கும். அட்சர புருசன் எனில் இங்கு மாயையைக் குறிக்கும். உத்தமபுருஷன் எனில் பிரம்மத்தைக் குறிக்கும்.
# பகவத் கீதையின் சாரம்

## 16 தெய்வ அசுர சம்பத் விபாக யோகம்

இருபத்தி நாலு சுலோகங்களுடன் கூடிய இவ்வத்தியாயத்தில், 1 தெய்வீக சம்பத் (நற்பண்புகள்). 2 அசுர சம்பத் (தீய குணங்கள்) எனும் இரு தலைப்புக்களில் விளக்கப்படுகிறது.
# பகவத் கீதையின் சாரம்

## 16 தெய்வ அசுர சம்பத் விபாக யோகம்

### தெய்வீக சம்பத் (நற்பண்புகள்)

1 மனம், மொழி, மெய் இவற்றால் எவர்க்கும் எவ்விதமான தீங்கும் செய்யாமை. 2 மனமறிந்த உண்மைகளை தெளிவாக எடுத்துரைத்தல். 3 செயல்களை செய்யும் போது, இது நான் செய்கிறேன் எனும் இறுமாப்பின்மை, 4 கோபமின்மை, 5 மனதை அலைபாயாமல் நமது கட்டுக்குள் கொண்டு வந்து அமைதியாக இருத்தல், 6 பிறறை பழியாமை, குறை கூறாமை 7 புலன் நுகர்பொருட்களில் பற்றின்மை, 8 உயிரினங்களிடம் பரிவு, 9 பொலிவு, 10 பொறுமை, 11 மனஉறுதி, 12 புறத்தூய்மை, 13 பகைமை பாராட்டாமை மற்றும் 14 கர்வம் கொள்ளாமை போன்ற இந்த நற்குணங்கள் அனைத்தும் தெய்வீக குணங்கள் (சம்பத்துக்கள்) என்று பகவான் கூறுகிறார்.
# பகவத் கீதையின் சாரம்

## 16 தெய்வ அசுர சம்பத் விபாக யோகம்

### அசுர சம்பத் (தீய குணங்கள்)

பேராசை எனும் காமம், கோபம், பகட்டுத்தனம், ஆடம்பரம், தற்பெருமை, இறுமாப்பு, வெறுப்புணர்வு போன்ற தீய குணங்கள் படைத்தவர்களே அசுர குணம் (சம்பத்) உடையவர்கள். இவர்கள் காமம், கோபம், பேராசை எனும் நரகத்தின் மூன்று வாயில் வழியாகச் செல்வார்கள். எனவே செய்யத்தக்கச் செயல்கள், செய்யத் தகாத செயல்கள் என்று எவைகள் சாத்திரங்கள் கூறியுள்ளதோ அதன்படி நமது செயல்கள் அமைய வேண்டும்.
# பகவத் கீதையின் சாரம்

## 17 சிரத்தாத்திரய விபாக யோகம்

இருபத்தி எட்டு சுலோகங்கள் கொண்ட இவ்வத்தியாயம் மூன்று சிரத்தைகளை (நம்பிக்கைகள்) இரண்டு தலைப்புகளில் விளக்கப்படுகிறது. 1 சிரத்தையின் பண்புகள் விளக்கப்படுகிறது. 2 *ஓம் தத் சத்* என்பதன் பொருள் விளக்கப்படுகிறது.
# பகவத் கீதையின் சாரம்

## 17 சிரத்தாத்திரய விபாக யோகம்

### சிரத்தையின் (நம்பிக்கை) பண்புகள்

மனிதர்களுக்குள் முக்குணங்களுடன் கூடிய சிரத்தைகள் (நம்பிக்கைகள்) உண்டு. அவை சத்துவ குண சிரத்தை, ரஜோகுண சிரத்தை மற்றும் தாமசகுண சிரத்தை ஆகும். எந்த மனிதன் எந்த சிரத்தையுடன் கூடியவனோ, அவன் அந்தச் சிரத்தையின் தன்மையுடையவனே. சத்வ குணத்துடன் கூடிய சிரத்தையே இறைவன் விரும்புவார்.  
சத்துவ குணம் நிறைந்த மக்கள் தேவர்களையும், ரஜோ குணமுடையவர்கள் யட்சர் மற்றும் அரக்கர்களையும், தமோ குணமுடையவர்கள் பூதப் பிரேதங்களை வழிபடுகிறார்கள்.  
எந்த மனிதர்கள் சாத்திர விதிமுறைகளை மீறி, கொடிய தவம் செய்கிறார்களோ, ஆடம்பரம், அகங்காரம் இவற்றோடு பேராசை, விருப்பம், மற்றும் உடல் வலிமை - இவற்றின் மீது கர்வமும் கொண்டுள்ளார்களோ, மனிதர்களையும், இறைவனையும் துன்புறுத்துகிறார்களோ, அவர்களை அசுரப் பண்புடையவர்கள் ஆவர்.  
முக்குணங்களுடன் கூடியஉணவு, யாகம், யக்ஞம், தவம், தானம் ஆகியவற்றில் சத்துவ சிரத்தை, ரஜோ சிரத்தை மற்றும் தமோ சிரத்தை எனும் முக்குணங்கள் மூலம் செய்யப்படுகிறது. இவற்றில் சத்துவ சிரத்தையுடன் செய்யப்படும் செயல்களே இறைவனை மகிழ்விக்கும்.  
சத்துவ சிரத்தை, ரஜோ சிரத்தை மற்றும் தமோ சிரத்தையுடன் உடல், வாக்கு, மனம் மூலம் செய்யப்படும் தவத்தில் இறைவனுக்கு சத்துவ சிரத்தையுடன் கூடிய தவமே சிறந்தது.
# பகவத் கீதையின் சாரம்

## 17 சிரத்தாத்திரய விபாக யோகம்

### ஓம் தத் ஸத்

ஓம் தத் ஸத் என்று மூன்று விதமாக சத் சித் ஆனந்தமயமான பிரம்மத்தினுடைய குணங்களை குறிக்கும். ஓம் என்பது ஈஸ்வரனை குறிக்கும். *தத்* என்பதும் இறைவனை குறிக்கும். *ஸத்* என்பதும் இறைவனை குறிக்கும், அத்துடன் *நல்லது* என்பதையும் குறிக்கும். ஒரு செயலை செய்யத் துவங்கும் போது *ஓம் தத் சத்* என்று மனதில் கூறி தொடங்க வேண்டும். நம்பிக்கையின்றி பகவானுக்காக செய்யப்படும் நற்செயல்களான யாகம், யக்ஞம், ஜெபம், தவம், தானம் ஆகியவைகள் *அஸத்* (சடத்தன்மை) ஆகும். எனவே நம்பிக்கை இன்றி செய்யும் அச்செயல்கள் இம்மையிலும், மறுமையிலும் நன்மை பயக்காதவைகளே ஆகும்.
# பகவத் கீதையின் சாரம்

## 18 மோட்ச சந்நியாச யோகம்

72 சுலோகங்கள் கொண்ட இவ்வத்தியாயத்தை கீழ்கண்ட ஆறு தலைப்பின் கீழ் விளக்கப்படுகிறது. 1 சந்நியாசம், சந்நியாசத்தின் பலன்கள், 2 முக்குணங்களுடன் கூடிய தியாகம், தியாகி, தியாகத்தின் பலன், மேலும் முக்குணங்களுடன் கூடிய ஞானம், கருமத்தின் தன்மைகள், கர்த்தா(செயல் செய்பவன்), புத்தி, தைரியம், சுகம், மற்றும் கர்மம் 3 கர்ம யோக சாரம், வர்ணாசிரம தர்மங்கள் 4 பக்தி யோக சாரம், 5 ஆத்ம ஞானம் அடையும் வழிகள், 6 நிதித்யாசனம் (ஆத்ம தியானம்), 7 முடிவுரை.
# பகவத் கீதையின் சாரம்

## 18 மோட்ச சந்நியாச யோகம்

### சந்நியாசம்

வாழ்கையில் வெறுப்பு அடையாது, மனநிறைவுடன் மேற்கொள்வதே சந்நியாசம் எனும் துறவறம் ஆகும். கர்மங்களினால் வரும் புண்ணியத்தை துறப்பது **கர்மபல சந்நியாசம்** என்பர். இவ்வாறு புண்ணியத்தை துறப்பதால் நமக்கு விவேகம், வைராக்கியம் மற்றும் முமுச்த்துவம் எனும் பிரம்மத்தைப் பற்றிய அறிவுத் தேடலில் ஆர்வம் பிறக்கும்.  
மேலும் வேதாந்தங்களை கேட்கும் ஆர்வம் மனதில் வரும். இதன் பயனாக ஆத்மாவாகிய ”நான்” எந்த செயலை செய்வதில்லை என்ற ஞானம் (அறிவு) ஏற்படுகிறது. இதனால் “நான் செயல் செய்கிறேன்” என்ற எண்ணம் துறக்கப்படுகிறது. இதற்கு **கர்த்துருத்துவ சந்நியாசம்** என்பர். இதனால் ”நான்” எனும் ஆத்மா எந்த செயலை செய்பவனும் அல்ல என்றும் செயலின் பயனை அனுபவிப்பவனும் அல்ல என்ற அறிவு மனதில் பிறக்கிறது.
# பகவத் கீதையின் சாரம்

## 18 மோட்ச சந்நியாச யோகம்

### வர்ணாசிரம தர்ம கடமைகள்

சத்துவ குணம், இராட்சத குணம் மற்றும் தாமச குணம் எனும் முக்குணங்களின் அடிப்படையில் அனைத்து சீவர்களும் வர்ணாசிரம தர்மத்தின்படி பிரிக்கப்படுகின்றனர்.
# பகவத் கீதையின் சாரம்

## 18 மோட்ச சந்நியாச யோகம்

### கர்ம யோக சாரம்

நமது செயல்கள் அனைத்தும் பகவானை முன்னிட்டு செய்வதே கர்ம யோகமாகும். நமது செயல்கள் பகவானுக்கு அர்ப்பணிப்பு உணர்வுடன் இருத்தல் வேண்டும். வேள்வி, தானம், தவம் எனும் செயல்களை துறக்கக்கூடாது.  
ஆனால் விலக்கப்பட்ட செயல்களையும், பயனை எதிர்பார்த்துச் செய்யப்படும் செயல்களையும் துறக்க வேண்டும். ஆனால் சாத்திரங்கள் விதித்த செயல்களை செய்யாமல் இருப்பது தகாது. எனவே அறியாமையால் அச்செயல்களை செய்யாமல் இருப்பது தாமசத் தியாகம் ஆகும். (இங்கு தியாகம் எனில் விட்டு விடுதல் என்று பொருள்) துன்பம் வரும் எனக்கருதி, செய்ய வேண்டிய செயலை, செய்யாமல் இருப்பது ராஜசத் தியாகம் ஆகும். பற்றையும் பயனை கருதாமல் செய்யும் செயலே சாத்வீகமான தியாகம் ஆகும். இதே போன்று முக்குணங்களுடன் கூடிய தியாகி, தியாகத்தின் பலன், மேலும் முக்குணங்களுடன் கூடிய ஞானம், கருமத்தின் தன்மைகள், கர்த்தா (செயல் செய்பவன்), புத்தி, தைரியம், சுகம், மற்றும் கர்மம் ஆகியவைகளைப் பற்றி பகவான் விளக்குகிறார்.  
செயலின் பயனைத் துறக்காதவர்களுக்கு செயலினால் வரும் பாவ - புண்ணியம் மேலும் இரண்டும் கலந்த மூன்றுவிதமான பயன் இறந்தபின் உறுதியாக கிடைக்கிறது. ஆனால், கர்மபயனைத் துறந்த மனிதர்களுக்குக் கர்மங்களுடைய பயன் ஒருபோதும் கிட்டாது. எனவே கர்ம பலனை துறந்தவனுக்கு மறு பிறவி இல்லை.
# பகவத் கீதையின் சாரம்

## 18 மோட்ச சந்நியாச யோகம்

### பக்தி யோக சாரம்

பகவானின் அருளினால் மட்டுமே ஒருவன் மோட்சத்தை அடையமுடியும். ஒருவன் அகங்காரத்துடன் செயல்பட்டால் அழிந்துவிடுவான். பக்தி நம் மனதை பக்குவப்படுத்தும். ஒருவன் மற்ற சாதனைகளை (தர்மங்களை) கைவிட்டாலும், முடிவின் இலக்கை அடைய பகவான் மீது செலுத்தும் பக்தி அவசியமானது.
# பகவத் கீதையின் சாரம்

## 18 மோட்ச சந்நியாச யோகம்

### ஞான யோக சாரம்

சுத்தமான புத்தியுடன் மற்று உறுதியுடன் தன் மனதை அடக்கி, ஐம்புல விஷயங்களிலிருந்து மனதை நீக்கி, விருப்பு வெறுப்புகளை விட்டுவிட வேண்டும்.  
தனிமையில் சிறிதளவே உண்டு, நாக்கையும், மனதையும் அடக்கி, எப்பொழுதும் தியான யோகத்தில் ஈடுபட்டு, வைராக்கியத்தை மேற்கொண்டு; அகங்காரம், உடல் பலம், ஆணவம், ஆசை, வெறுப்பு, பற்று ஆகிய தீய குணங்களை விட்டொழித்து, மமகாரமற்று தன்னில் மனநிறைவைப் பெற்றவனே பிரம்ம நிலைக்கு உயர தகுதி பெறுகிறான். பிரம்மமாகவே ஆனவன், உள்ளம் தெளிந்தவனாகிவிடுகிறான்; அவன் எதற்கும் வருந்துவதில்லை; ஆசைப்படுவதில்லை; எல்லா உயிரிடத்திலும் சமநோக்குடன் இருப்பான்; அவன் பகவானிடம் அதிகமான பக்தியையும் பெறுகிறான்.
# பகவத் கீதையின் சாரம்

## 18 மோட்ச சந்நியாச யோகம்

### நிதித்யாசனம் (ஆத்ம தியானம்)

ஞானநிஷ்டை (தன்னில் மனநிறைவு) அடைய விஷய சுகங்களை துறந்து, தனிமையில் ஆத்மாவை தியானிப்பதே நிதித்யாசனம் ஆகும். ஒருவன் கர்மத்தினால் கிடைக்கும் பாவ - புண்ணியங்களையும், அகங்காரத்தையும் துறந்து பகவானை மட்டும் சரணாகதி அடைந்து, பகவானைப் பற்றிய அறிவை (ஞானத்தை) அடைந்தவன் உலகத் துயரங்களிலிருந்து விடுதலை பெற்று பகவானை அடைவான்.
# பகவத் கீதையின் சாரம்

## 18 மோட்ச சந்நியாச யோகம்

### முடிவுரை

இந்த அரிய உபதேசத்தை தவம் உடையவர்களுக்கு மட்டுமே எடுத்துச் சொல்ல வேண்டும் என்று அறிவுறுத்துவதுடன், இந்த கீதா சாத்திரத்தை கேட்டவர்களும், படித்தவர்களும் வீடுபேறு அடைய புண்ணியம் செய்தவர்களாகி விடுகின்றனர் என்கிறார் பகவான் கிருஷ்ணர்.  
இறுதியாக பகவானின் உபதேசத்தின் மூலம் அருச்சுனன் தன் மனக் கலக்கம் நீங்கியது என்று கூறி, பகவான் கிருஷ்ணரின் ஆணையை நிறைவேற்றுவதாக கூறினான்.
# பகவத் கீதையின் சாரம்

## இதையும் காண்க

- உத்தவ கீதை
# வலைவாசல்:வானியல்/முகவுரை

**வானியல்** (*Astronomy*) என்பது விண்பொருட்கள் (அதாவது இயற்கைத் துணைக்கோள்கள், கோள்கள், விண்மீன்கள், விண்முகில்கள் மற்றும் விண்மீன் பேரடைகள்) பற்றியும், அவற்றின் இயற்பியல், வேதியியல், கணிதம் மற்றும் படிப்படியான வளர்ச்சி பற்றியும், மற்றும் பூமிக்கும் அதன் காற்று மண்டலத்துக்கும் வெளியே நடைபெறும் நிகழ்வுகளை (உ-ம்: மீயொளிர் விண்மீன் வெடிப்பு, காமா கதிர் வெடிப்பு, விண்-நுண்ணலை-பின்புலம் (Cosmic microwave background) போன்றவற்றை) அவதானிப்பதிலும், விளக்குவதிலும் ஈடுபட்டுள்ள ஒரு அறிவியலாகும். தொடர்புடைய, ஆனாலும் முற்றிலும் தனித்துவமான துறையான அண்டவியல் என்பது அண்டத்தைப் பற்றி முழுமையாக ஆய்வதாகும்.  
<noinclude>  
</noinclude>
# சாக்கு ஓட்டம்

**சாக்கு ஓட்டம்** விளையாட்டுப் போட்டிகளில் ஒன்று. விளையாட்டுப் போட்டியன்று பள்ளிகளில் மாணவர்களும், விழாக்காலங்களில் சங்கங்களில் உறுப்பினர்களும் பங்கேற்பர். கீழிருந்து இடுப்பு வரை சாக்குகளைப் போர்த்திக் கொண்டு கைகளால் பிடித்தபடி, தாவித் தாவி இலக்கை அடைய வேண்டும். கீழே விழுபவர் ஆட்டத்தில் இருந்து நீக்கப்படுவார். முதலில் இலக்கை அடைபவர் வெற்றியாளர் ஆவார். குறைந்த நீளத்திற்கு இந்தப் போட்டி நடைபெறும். இந்த போட்டி தமிழ்நாட்டில் நடைமுறையில் உண்டு.
# சிறீரங்கப்பட்டணக் கோட்டை

**சிறீரங்கப் பட்டணக் கோட்டை** இந்தியாவின் கர்நாடக மாநிலம், மாண்டியா மாவட்டம், சிறீரங்கப் பட்டணத்தில் அமைந்துள்ள கோட்டையாகும். **திப்பு சுல்தான்** (நவம்பர் 20, 1750, தேவனாகள்ளி – மே 4, 1799, ஸ்ரீரங்கப்பட்டணம்), மைசூரின் புலி என அழைக்கப்பட்டவர். 1782 ஆம் ஆண்டிலிருந்து 1799 ஆம் ஆண்டுவரை மைசூரின் அரசை ஆண்ட கோட்டை இங்குள்ளது. காவிரி ஆறு இக்கோட்டையின் வட மேற்கில் இரு ஆறாகப் பிரிந்து **சிறீரங்கப் பட்டினம் கோட்டை** சுற்றி வளைத்துக் கொண்டு தென் கிழக்கில் ஒன்று சேரும் இடம் வரை ஆற்றங்கரையில் சுமார் ஏழு அடி அகலமுள்ள சுவர்களால் கட்டப்பட்டுள்ளது. ஆங்கிலேயருடன் நடந்த இந்திய சுதந்திரப் போரில் ஆங்கிலேயப் படையால் சூரையாடப்பட்டு, இடித்துத் தரைமட்டமாக்கப்பட்டுள்ளது.
# சிறீரங்கப்பட்டணக் கோட்டை

## அமைவிடம்

- விக்கி மேப்பியாவில் சிறீரங்கப் பட்டினம் கோட்டை அமைவிடம்
# வலைவாசல்:வானியல்/தேர்வுக் கட்டுரை/1

**சூரியக் குடும்பம்** (Solar System) அல்லது கதிரவன் குடும்பம் என்பது சூரியனையும் சூரியனின் ஈர்ப்புவிசையின் கட்டுப்பாட்டிலுள்ள அனைத்து பருப்பொருட்களையும் உள்ளடக்கியது.கதிரவனைச் சுற்றி வரும் எட்டு கோள்களையும், இக்கோள்களின் 162 (இது வரை தெரிந்த கணக்கெடுப்பின் படி) துணைக்கோள்களையும், மூன்று குறுங்கோள்களையும், அக் குறுங்கோள்களின் ஐந்து துணைக்கோள்களையும் மற்றும் ஆயிரக்கணக்கான பிற பொருள்களையும் உள்ளடக்கியது. பிற பொருட்கள், வால்வெள்ளி, எரிகற்கள், விண்கற்கள் மற்றும் நாள்மீன்களுக்கு இடையே உள்ள விண்துகள்கள் ஆகும்.  
<noinclude></noinclude>
# 10து கிளாஸ் (திரைப்படம்)

***10து கிளாஸ்*** 2006ல் வெளிவந்த தெலுங்குத் திரைப்படமாகும். இதனை சந்துரு இயக்கியிருந்தார். இத்திரைப்படத்தில் பரத், காதல் சரண்யா, சுனேனா, அலி ஆகியோர் முக்கிய கதாப்பாத்திரத்தில் நடித்திருந்தனர்.
# 10து கிளாஸ் (திரைப்படம்)

## நடிகர்கள்

- பரத்
- சரண்யா நாக்
- சுனைனா
- ஜெயலலிதா (நடிகை)
- அலி
- கிருஷ்ண பகவான்
- ரவளி
- அசோக் குமார் கே
# சரண்யா நாக்

**சரண்யா நாக்** இந்திய நடிகையாவார். இவர் தமிழ் மற்றும் தெலுங்குத் திரைப்படங்களில் நடித்துள்ளார். 2004ல் வெளிவந்த காதல் திரைப்படத்தில் துணைக் கதாப்பாத்திரம் ஏற்று நடித்து புகழ் பெற்றார். அதனால் காதல் சரண்யா என்று அறியப்படுகிறார். மழைக்காலம், பேராண்மை போன்ற தமிழ் படங்களில் கதாநாயகியாக நடித்துள்ளார்.
# சரண்யா நாக்

## திரைப்பட பட்டியல்

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1998 | *காதல் கவிதை* | தமிழ் | - குழந்தை நட்சத்திரம் |  |
| 1999 | *நீ வருவாய் என* | தமிழ் | - குழந்தை நட்சத்திரம் |  |
| 2004 | *காதல் (திரைப்படம்)* | சரண்யா | தமிழ் |  |
| 2006 | *10து கிளாஸ்* | அஞ்சலி | தெலுங்கு |  |
| 2008 | *விளையாட்டு* | ப்ரியா | தமிழ் |  |
| *பேராண்மை* | அஜித்தா | தமிழ் |  |  |
| 2012 | *மழைக்காலம்* | சோபியா | தமிழ் |  |
| 2013 | *பிரேமா ஒக்க மயக்கம்* | சுவாதி | தெலுங்கு |  |
| *தூசுகேல்த்தா* | தெலுங்கு |  |  |  |
| *முயல்* | தமிழ் | படபிடிப்பில் |  |  |
| *ரெட்ட வாலு* | தமிழ் | படபிடிப்பில் |  |  |
| *ஈர வெயில்* | தமிழ் | படபிடிப்பில் | } |  |
# அலி (நடிகர்)

**அலி** (பிறப்பு அக்டோபர் 10, 1968) தென்னிந்திய நடிகராவார். இவர் 800க்கும் மேற்பட்ட தெலுங்குத் திரைப்படங்களில் நடித்துள்ளார். தமிழ், தெலுங்கு, பாலிவுட் திரைப்படங்களில் நடித்துள்ளவர்.
# அலி (நடிகர்)

### தமிழ்

| ஆண்டு | தலைப்பு | கதாப்பாத்திரம் | குறிப்புகள் |  |
| --- | --- | --- | --- | --- |
| 2013 | *சேட்டை* | வீட்டின் முதலாளி | 5 ஏப்ரல் 2013ல் வெளிவந்தது |  |
| 2008 | *சத்யம்* | நகைச்சுவையாளர் | 14 ஆகஸ்ட் 2008ல் வெளிவந்தது |  |
| 2007 | *நியூ* | எதிர்நாயகன் | 2007 | } |
# பிரீமியர் பத்மினி

**பிரீமியர் பத்மினி** இந்தியாவில் உற்பத்தி செய்யப்பட்ட ஒரு மகிழுந்து. 1964 ஆம் ஆண்டிலிருந்து 2000 வரை இது வெளியானது. வால்சந்த் குழுமத்தைச் சேர்ந்த பிரீமியர் ஆட்டோமொபைல்சு லிமிட்டடு நிறுவனம் ஃபியட் நிறுவனத்தினிடம் அனுமதி பெற்று முதலில் *ஃபியட் 1100 டிலைட்* என்ற பெயரிலும் 1973 முதல் *பிரீமியர் பத்மினி* என்ற பெயரிலும் இதை விற்பனை செய்தது.  
புதிய பொருளாதாரக் கொள்கையால் விளைந்த தாராளமயமாக்கலுக்குப் பின்னர் பிறநாட்டு நிறுவனங்களான சுசுக்கி, ஃபோர்டு, ஹோண்டா, ஹீண்டாய், ஜெனரல் மோட்டார்சு போன்றவற்றின் வருகையால் பிரீமியர் பத்மினி சந்தையிலிருந்து வெளியேற வேண்டியதாயிற்று.
# பிரீமியர் பத்மினி

## பரவலர் ஊடகங்களில்

பண்ணையாரும் பத்மினியும் என்ற தமிழ்த்திரைப்படத்தில் பத்மினி மகிழுந்தை மையமாக வைத்துக் கதை பின்னப்பட்டுள்ளது.
# சத்துவ குணம்

**சாத்விக குணம்** அல்லது **சத்வம்** (சமசுகிருதம் ** / सत्त्व "purity") முக்குணங்களில் முதன்மையான சத்துவ குணத்திலிருந்து தோன்றும் இயல்புகள்; நற்காரியங்களில் மனதைச் செலுத்தும் குணம், மன அடக்கம் (சமம்), புலன் அடக்கம் (தமம்), துன்பங்களைப் பொறுத்துக் கொள்ளும் இயல்பு (சகிப்புத் தன்மை), விவேகம், வைராக்கியம், தவம், வாய்மை, கருணை, அகிம்சை, மகிழ்ச்சி, நம்பிக்கை, பாவம் செய்வதில் கூச்சப்படுதல் (லஜ்ஜை), மனத்திருப்தி, மனத்தூய்மை, தன்னிலேயே மகிழ்ந்திருத்தல் (ஆத்மரதி), பணிவு மற்றும் எளிமைத் தன்மை ஆகும்.  
மற்ற இரண்டு குணங்கள் தாமச குணம் மற்றும் இராட்சத குணம் ஆகும்.
# சத்துவ குணம்

## சத்துவ குண பலன்கள்

தர்மச்செயல்கள்; தன் செயல்களை பகவானுக்கு அர்ப்பணம் செய்து விடுவது; பலனில் ஆசையில்லாமல் செயல்கள் செய்வது சத்துவ குணத்தின் பலன்கள் ஆகும். சத்துவ குணமுடையோன் தெய்வத்தன்மையும், பற்றற்ற நிலையும்; விழிப்பு நிலையும் மற்றும் இறப்பிற்குப் பின் மேலுலகங்களையும் அடைகிறான்.
# சத்துவ குணம்

## இதனையும் காண்க

- முக்குணங்கள்
# சூ ஃகிக்கோசக்கா

முனைவர் **சூ ஃகிக்கோசக்கா** அல்லது ஷு ஹிக்கோசக்கா (ஆங்கிலம்: Shu Hikosaka) என்பவர் ஒரு யப்பானியத் தமிழ் அறிஞர், பன்மொழி அறிஞர், ஆய்வாளர். தமிழ் மொழி, இலக்கியம், சுவடியியல், தமிழகத்தில் பெளத்த சமயம் ஆகிய துறைகளில் நீண்ட காலம் ஆய்வு செய்து வருகிறார். பல நூல்களை எழுதியும், மொழிபெயர்த்தும் உள்ளார்.
# சூ ஃகிக்கோசக்கா

## படைப்புகள்

- தமிழ் இலக்கிய கலைக்களஞ்சியம் (ஆங்கிலம்) (இணைத் தொகுப்பாளர்)
# இராட்சத குணம்

**ரஜஸ்** அல்லது **ரஜோ குணம்** (Rajas (Sanskrit: रजस्) or rajoguna) என்பது இராட்சத குண இயல்புகளான ஊக்கம், வீரம், ஞானம், தருமம், தானம், கல்வி, ஆசை, முயற்சி, இறுமாப்பு, வேட்கை, திமிர், தெய்வங்களிடம் செல்வங்கள் வேண்டுவது, வேற்றுமை எண்ணம், புலனின்பப் பற்று, சண்டைகளில் உற்சாகம், தன் புகழில் ஆசை, மற்றவர்களை எள்ளி நகையாடுவது, பராக்கிரமம், பிடிவாதத்துடன் ஒரு முயற்சியை மேற்கொள்ளுதல், பயனில் விருப்பம் கருதி செய்யும் செயல்கள் ஆகியவற்றைக் கொண்டிருப்பதைக் குறிக்கும். பிற இரண்டு குணங்கள் சத்துவ குணம் மற்றும் தாமச குணம் ஆகும்.
# இராட்சத குணம்

## ராட்சத குண பலன்கள்

ராட்சத குணத்திலிருந்து இன்பப்பற்று; ரஜோ குணப் பெருக்கினால் அசுரத்தன்மையும், செயல்புரிவதில் ஆர்வம், கனவு நிலையும், இறப்பிற்குப்பின் மனித உடலையும் அடைகிறான்.
# இராட்சத குணம்

## இதனையும் காண்க

- முக்குணங்கள்
# தாமச குணம்

**தமோ குணம்** அல்லது **தமஸ்** (Tamas) (சமசுகிருதம்: तमस् "darkness") சாங்கியர்களின் கருத்துப்படி, ஒரு மனிதனிடம் அமைந்துள்ள குணங்களான காமம், வெகுளி, மயக்கம், கலக்கம், கோபம், பேராசை, பொய் பேசுதல், இம்சை செய்தல், இரத்தல், சிரமம், கலகம், வருத்தம், மோகம், கவலை, தாழ்மை உணர்வு, உறக்கம், அச்சம், சோம்பல், காரணமில்லாமல் பிறரிடம் பொருட்களை எதிர்பார்த்தல் மற்றும் பிறர்க்குக் கேடு விளைவிக்கும் செயல்கள் செய்தல், பகட்டுக்காகச் செய்யப்படும் செயல்கள் ஆகியவற்றைக் குறிக்கும். பிற இரண்டு குணங்கள் சத்துவ குணம் மற்றும் இராட்சத குணம் ஆகும்.
# தாமச குணம்

## தாமச குண பலன்கள்

தமோ குணத்திலிருந்து, சோம்பல் உண்டாகிறது. தமோ குணப்பெருக்கினால் இராட்சசத் தன்மையும், மோகமும் அதிகரிக்கின்றது. தமோ குணத்தினால் உறக்கநிலையும் உண்டாகிறது. தமோ குணத்தால் மறுபிறவியில் விலங்கு, மரம், செடி, கொடி போன்ற தாழ்வான நிலை பிறப்பு உண்டாகிறது.
# தாமச குணம்

## இதனையும் காண்க

- முக்குணங்கள்
# தி அமேசிங் இசுபைடர்-மேன் 2

**தி அமேசிங் இசுபைடர்-மேன் 2** (The Amazing Spider-Man 2) என்பது 2014 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது இசுபைடர் மேன் என்ற மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை போன்ற தயாரிப்பு நிறுவனங்கள் தயாரிக்க சோனி பிக்சர்ஸ் இரிலீசிங் என்ற நிறுவனம் மூலம் விநியோகம் செய்யப்பட்டது.  
இது 2012 ஆம் ஆண்டு வெளி வந்த தி அமேசிங் இசுபைடர்-மேன் என்ற திரைப்படத்தின் தொடர்ச்சியாக வெளியானது. இந்த படத்தை மார்க் வெப் என்பவர் இயக்கியுள்ளார், அலெக்ஸ் குர்ட்ஸ்மேன், ராபர்டோ ஓர்சி மற்றும் ஜெஃப் பிங்க்னர் அகியோரின் திரைக்கதையில் ஆண்ட்ரூ கார்பீல்ட், எம்மா ஸ்டோன், ஜேமி போஸ், டேன் டிஹான், காம்ப்பெல் ஸ்காட், எம்பேத் டேவிட்ஜ், கோல்ம் ஃபியோர், பால் கியாமட்டி மற்றும் சாலி பீல்ட் ஆகியோர் நடித்துள்ளார்கள்.  
இந்த படம் 2டி, 3டி மற்றும் ஐமாக்ஸ் 3டி இல் அமெரிக்காவில் மே 2, 2014 அன்று வெளியிடப்பட்டது. அதே ஆண்டில் மார்ச் 31 முதல் ஏப்ரல் 10 வரை இரண்டு சர்வதேச வெளியோடு நடைபெற்றன. இப்படமானது விமர்சகர்களிடமிருந்தும் பார்வையாளர்களிடமிருந்தும் கலவையான விமர்சனங்களைப் பெற்றது மற்றும் உலகளவில் 709 மில்லியன் டாலர்களை வசூலித்தது. இது 2014 ஆம் ஆண்டில் அதிக வசூல் செய்த ஒன்பதாவது படமாக அமைந்தது, அதே தருணம் இன்றுவரை மிகக் குறைந்த வசூல் செய்த நேரடி இசுபைடர் மேன் இதுவாகும்.
# தி அமேசிங் இசுபைடர்-மேன் 2

## கதைச்சுருக்கம்

பீட்டரின் தந்தை ஒரு மருந்தை கண்டு பிடிகிற்றார். இவர் கண்டுபிடித்த அந்த மருந்தை மனிதர்களுக்கு செலுத்தினால் விபரீதமான விளைவுகள் ஏற்படும் என்பதால் தன்னுடைய கண்டுபிடிப்பை யாருக்கும் தெரியாமல் மறைக்கிறார். ஒருவிபத்தில் இறந்தும் போகிறார். இந்நிலையில், பீட்டர், வளர்ந்து பெரியவனாகிறான். ஸ்பைடர்மேனாக மக்களை காப்பாற்றும் பணியில் ஈடுபட்டு வருகிறார்.  
இந்நிலையில், பீட்டருடைய அப்பா வேலை செய்த ஆராய்ச்சி மையத்தில் எலக்ட்ரானிக் என்ஜினியராக பணியாற்றி வரும் மேக்ஸ், தவறுதலாக அங்கிருந்த ஒரு ஆராய்ச்சி நீர்த்தொட்டிக்குள் விழுந்து விடுகிறார். இதனால் அவர் ஒரு மின்சார மனிதனாக உருவெடுக்கிறார்.  
இந்த நிலையில் பீட்டரின் சிறுவயது நண்பன் மற்றும் ஆராய்ச்சி மையத்தின் தலைவரின் மகனுமான டேன் டிஹான் கொடிய நோயினால் பாதிக்கப்படுகிறான். இதற்கு மாற்று மருந்தாக பீட்டருடைய அப்பா, ஆராய்ச்சி செய்து வைத்திருந்த மருந்து பற்றி கேள்விப்படுகிறான். அது மர்மமான இடத்தில் மறைக்கப்பட்டிருப்பதை அறியும் அவன், அதை மேக்ஸின் உதவியுடன் கைப்பற்றுகிறான். அந்த மருந்தை தன் உடம்பில் ஏற்றிக்கொள்ளும் ஆராய்ச்சி மைய தலைவரின் மகன் வித்தியாசமான தோற்றத்துடன் உருவெடுக்கிறான். இருவரும் சேர்ந்து ஸ்பைடர் மேனை கொல்ல முடிவெடுக்கின்றனர். இதற்காக இவர்கள் மேற்கொள்ளும் பல்வேறு முயற்சிகளை ஸ்பைடர் மேன் முறியடித்து மக்கள் மனதில் நீங்க இடம்பிடிக்கிறார். இறுதி கண்டயுத்தத்தில் பீட்டரின் காதலி எம்மா ஸ்டோன் இறக்க, வில்லனான டேன் டிஹான் கைது செய்யப்படுகின்றான்.
# தி அமேசிங் இசுபைடர்-மேன் 2

## நடிகர்கள்

- ஆண்ட்ரூ கார்பீல்ட் - பீட்டர் பார்க்கர் / இசுபைடர் மேன்
- எம்மா ஸ்டோன் - க்வென் ஸ்டேசி
- ஜேமி பாக்ஸ் - மேக்ஸ் தில்லன் / எலக்ட்ரோ
- டேன் டிஹான் - ஹாரி ஆஸ்போர்ன் / கிரீன் கோப்ளின்
- காம்ப்பெல் ஸ்காட் - ரிச்சர்ட் பார்க்கர்
- பால் கியாமட்டி - அலெக்ஸி சிட்செவிச்
- கோல்ம் ஃபியோர் - டொனால்ட் மெங்கன்
- சல்லி பீல்ட் - மே பார்க்கர்
# தி அமேசிங் இசுபைடர்-மேன் 2

## நடிகர்களின் நடிப்பு

ஸ்பைடர் மேனாக நடித்திருக்கும் ஆண்ட்ரூ கார்பீல்டு துடிப்பான இளைஞராக நடித்திருக்கிறார். காதல் காட்சிகளிலும், எதிரிகளிடம் சண்டை போடும் காட்சிகளிலும் சிறப்பான நடிப்பை வெளிப்படுத்தியிருக்கிறார். நாயகி எம்மா ஸ்டோன் நாயகனுடன் காதல் செய்யும் காட்சிகளிலும், இறுதிக் காட்சியிலும் திறமையாக நடித்திருக்கிறார். நண்பர் மற்றும் வில்லனாக நடித்திருக்கும் டேன் டிஹான் தனது கதாபாத்திரத்தை நன்றாக நடித்துள்ளார்.
# தாயுமானவன் (தொலைக்காட்சித் தொடர்)

**தாயுமானவன்** 2013 ஆம் ஆண்டு, ஜுலை 15ம் தேதி முதல் திங்கள் முதல் வெள்ளி வரை இரவு 7.30 மணிக்கு விஜய் தொலைக்காட்சில் ஒளிபரப்பான நாடகத் தொடர். இந்த தொடரில் மகேஸ்வரி, கல்யாணி, மதுமில்லா, ஜென்னிபர், ஸ்ரீ குமார் பலர் நடித்துள்ளனர்.
# தாயுமானவன் (தொலைக்காட்சித் தொடர்)

## கதை சுருக்கம்

ஒரு தந்தை, தாயில்லா தன் ஐந்து பெண்களைப் பாசத்துடன் வளர்க்கும் கதை.
# தாயுமானவன் (தொலைக்காட்சித் தொடர்)

## நடிகர்கள்

- ஸ்ரீ குமார்
- மதியழகன்
- மகேஸ்வரி
- கல்யாணி
- ஜெனிஃபர்
- மதுமில்லா
- சுஜித்ரா
- அன்வர்
- குயிலி
- ராஜசேகர்
- கமல்
மற்றும் பலர்.
# தாயுமானவன் (தொலைக்காட்சித் தொடர்)

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# எது வியாபாரம்? எவர் வியாபாரி? (நூல்)

**எது வியாபாரம்? எவர் வியாபாரி?** கி. ஆ. பெ. விசுவநாதம் எழுதிய நூலாகும். 1994 டிசம்பர் மாதம் பாரி நிலையம் இந்நூலை வெளியிட்டது. அப்போதைய தமிழ்நாடு விற்பனையாளர் சங்க தலைவர் எஸ். வி. எஸ். சுந்தரமூர்த்தி மதிப்புரை எழுதியுள்ளார். 17 கட்டுரைகளைக் கொண்ட நூல் இது.
# எது வியாபாரம்? எவர் வியாபாரி? (நூல்)

## உள்ளடக்கம்

1. எது வியாபாரம் ? எவர் வியாபாரி ?
1. நாணயம்
1. யார் வியாபாரி
1. ஏமாற்றம்
1. திருகுரானில் வணிகம்
1. திருக்குறளில் வணிகம்
1. சிங்கப்பூரில் வணிகம்
1. பெரிய கோம்பையில் வணிகம்
1. பினாங்கில் வணிகம்
1. ராமநாதபுரத்தில் வணிகம்
1. சிக்கனம்
1. சேமிப்பு
1. சேமிக்கும் வழி
1. பாதுகாப்பு
1. வியாபரமும் மூலதனமும்
1. சாமி மகமை
# தமிழ் மருந்துகள் (நூல்)

**தமிழ் மருந்துகள்** கி. ஆ. பெ. விசுவநாதம் எழுதிய நூலாகும். 1953 மார்ச் மாதம் பாரி நிலையம் இந்நூலை வெளியிட்டது. அப்போதைய அகில இந்திய சித்த வைத்திய சங்கத் தலைவர் பண்டித எஸ். எஸ். ஆனந்தம் மதிப்புரை எழுதியுள்ளார். இந்நூலில் கொசுக்கடி, மாந்தம், தலைவலி, விக்கல் போன்ற பெரும்பாலானவற்றுக்கு மருந்து குறிப்பிட்டுள்ளார்.
# பிரம்மஞான சபை

**பிரம்மஞான சபை** (*The Theosophical Society*) என்பது உலக சகோதரத்துவத்தை நோக்கமாகக் கொண்டு உருவாக்கப்பட்ட ஒரு அமைப்பு ஆகும். இது 1875ல் நியூயார்க் நகரில் நவம்பர் 17ஆம் தேதி துவக்கப்பட்டது. இதன் சர்வதேச தலைமையகம் 1882 முதல் இந்தியாவின் சென்னை, அடையாறில் இயங்கி வருகிறது.
# பிரம்மஞான சபை

## வரலாறு

### நிறுவியவர்கள்

தியோசபிக்கல் சபை அதிகாரபூர்வமாக 1875 நவம்பரில் எலனா பிளவாத்ஸ்கி, ஹென்றி ஸ்டீல் ஆல்காட், வில்லியம் ஜட்ச் மற்றும் சிலரால் சேர்ந்து அமைக்கப்பட்டது. சில ஆண்டுகளின் பின்னர் ஆல்காட், பிளவாத்ஸ்கி ஆகியோர் இந்தியாவுக்கு வந்து சென்னையில் அடையாரில் தமது அமைப்பின் தலைமை அலுவலகத்தை நிறுவினார்கள்.
# பிரம்மஞான சபை

## வரலாறு

### அமைப்பின் குறிக்கோள்கள்

1. இனம், மதம், பால், ஜாதி அல்லது வேறுபாடின்றி மனித உலகளாவிய அளவில் சகோதரத்துத்தை ஒரு மையக்கருவை வைத்து ஒரு சமுதாயம் உருவாக்குவதற்கு.
1. சமயம், தத்துவம், அறிவியல் ஆகியவற்றை ஒப்பீட்டு ஆய்வுகளைச் செய்து ஊக்குவிக்க.
1. இயற்கையின் விவரிக்க முடியாத சட்டங்கள் மற்றும் மனிதன் பொதிந்த அதிகாரங்களை அறிய முற்படுவது.
1. புத்த சமய மறுமலர்ச்சிக்கு பெரும்பங்கு வகித்தது.
# பிரம்மஞான சபை

## இலச்சினை விளக்கம்

### ஓம் என்ற எழுத்து

இந்த இலச்சினையில் மேல் இருக்கும் எழுத்து (ஓம்) இந்து, புத்த மற்றும் பிற மதங்களாலும் புனிதமாக போற்றப்படும் ஒன்று. உலகில் உள்ள அனைத்திற்கும் ஆன தொடக்கத்தைக் குறிப்பதால் இது பயன்படுத்தப்பட்டிருக்கிறது.
# பிரம்மஞான சபை

## இலச்சினை விளக்கம்

### ஸ்வஸ்திக் சின்னம்

வலப்புறமாக சுற்றும் வகையில் அமைந்துள்ள சிலுவை போன்ற அமைப்பு. "ஸ்வஸ்திக்" என்ற சமசுகிரதச் சொல்லுக்கு "நலம்" என்ற அடிப்படையிலும் இது பயன்படுத்தப்படுகிறது. அதனை சுற்றி உள்ள வட்டம் ஒரு எல்லையில் தான் இந்த பரிணாம் நடக்கும் என்பதை விலக்குகிறது. பரிணாம வளர்ச்சியின் அடைப்படையில் சக்தி ஒரு இடத்தில் சேர்ந்து பின்பு பிரியும் என்பதற்கான தத்துவத்தை குறிக்கிறது.
# பிரம்மஞான சபை

## இலச்சினை விளக்கம்

### சர்ப்பம்

பாம்பு எப்போதும் ஞானத்தின் சின்னமாகவே கருதப்படுகிறது. பாம்பு தனது வாலை தனது வாயில் வைத்துள்ளது உலகத்தில் அனைத்துமே ஒரு சுழற்சியில் தான் இயங்குகிறது என்பதை குறிக்கிறது.
# பிரம்மஞான சபை

## இலச்சினை விளக்கம்

### இரண்டு முக்கோணங்கள்

இந்திய சாஸ்திரங்களில் இது ஸ்ரீ யந்த்ரா அல்லது சத்கோண சக்கரம் என்றழைக்கப்படுகிறது. இது ஆறு புள்ளிகளை கொண்ட நட்சத்திர வடிவம் கொண்டுள்ளது. இது பல ஜுடையிசம், இந்து மதங்களிலும் குறிப்பிடப்பட்டுள்ளது. கிருஸ்துவ மதத்தை பொறுத்த வரையில் தந்தை, மகன் மற்றும் பரிசுத்த ஆவி எனவும், இந்து மதத்தில் சிவா, விஷ்ணு மற்றும் பிரம்மா எனவும் குறிப்பிடுகின்றனர்.
# பிரம்மஞான சபை

## தலைமையகம்

19 டிசம்பர் 1886 அன்று அடையார் பிரம்ம ஞான சபையின் தலைமையிடமானது.. சென்னை அடையார் திரு.வி.க. பாலத்திற்கு அருகே சுமார் 270 ஏக்கர் பரப்பளவில் பிரம்ம ஞான சபையின் சர்வதேச தலைமையகம் அமைந்துள்ளது.
# பிரம்மஞான சபை

## அன்னி பெசண்ட் அம்மையாரின் பங்கு

பிரம்மஞான சபையைச் சேர்ந்தவர்கள் (பிரம்மஞானிகள்) பின்வரும் விதிகளை பின்பற்ற வேண்டும் என்று நிபந்தனை விதித்தார் அன்னி பெசண்ட் அம்மையார்:
1. ஜாதி வேறுபாடு பார்க்க மாட்டேன்
1. பெண் குழந்தைக்கும் மனைவிக்கும் கல்வி போதிப்பேன்.
1. பெண்களுக்கு 21 வயதுக்குள் திருமணம் செய்துவைக்கமாட்டேன். விதவை மறுமணத்தை ஆதரிப்பேன்
# பிரம்மஞான சபை

## கல்லூரிகள்

- பெசன்ட் பிரம்மஞான கல்லூரி
# எழுத்தறிவு அடிப்படையில் இந்திய மாநிலங்கள்

எழுத்தறிவு அடிப்படையில் இந்திய மாநிலங்கள் கீழே வரிசை படுத்தப்பட்டுள்ளன.  
| வரிசை | மாநிலம் | எழுத்தறிவு % (2013) | எழுத்தறிவு % (2011) |  |
| --- | --- | --- | --- | --- |
| align=1 | அரியானா | 79.7 | 76.6 |  |
| align=2 | இமாச்சல பிரதேசம் | 86.5 | 83.8 |  |
| align=3 | கர்நாடகா | 78.6 | 75.6 |  |
| align=4 | திரிபுரா | 94.65 | 87.75 |  |
| align=5 | நாகலாந்து | 85.9 | 82.9 |  |
| align=6 | மகாராஷ்டிரம் | 83.2 | 80.1 |  |
| align=7 | மிசோரம் | 93.4 | 88.8 |  |
| align=8 | மேகாலயா | 79.5 | 75.5 |  |
| align=9 | அசாம் | 76.5 | 73.2 |  |
| align=10 | அருணாச்சலப் பிரதேசம் | 71.4 | 67 |  |
| align=11 | ஆந்திர பிரதேசம் | 71.2 | 67.7 |  |
| align=12 | உத்தர பிரதேசம் | 75.2 | 71.7 |  |
| align=13 | உத்தராகண்ட் | 82.5 | 79.6 |  |
| align=14 | ஒடிசா | 76.8 | 73.45 |  |
| align=15 | குசராத்து | 82.2 | 79.3 |  |
| align=16 | கேரளா | 95.5 | 93.91 |  |
| align=17 | கோவா | 90.5 | 87.4 |  |
| align=18 | சட்டீஸ்கர் | 74.5 | 71 |  |
| align=19 | சார்க்கண்ட் | 70.6 | 67.6 |  |
| align=20 | சிக்கிம் | 86.2 | 82.2 |  |
| align=21 | தமிழ்நாடு | 83.0 | 80.3 |  |
| align=22 | பஞ்சாப் | 83.1 | 79.9 |  |
| align=23 | பீகார் | 71.2 | 63.8 |  |
| align=24 | மணிப்பூர் | 83.8 | 79.8 |  |
| align=25 | மத்திய பிரதேசம் | 74 | 70.6 |  |
| align=26 | மேற்கு வங்காளம் | 80.2 | 77.1 |  |
| align=27 | ராஜஸ்தான் | 70.1 | 67.1 |  |
| align=28 | சம்மு காசுமீர் | 72.2 | 68.7 |  |
| **-** | **இந்தியா** | **77.3** | **74.04** | } |
# வலைவாசல்:வானியல்/சிறப்புப்படம்/1

<font style=allign=>*'டிஸ்கவரி* STS-82 விண்ணோடத்தில் இருந்து தென்படும் ஹபிள் விண்வெளித் தொலைநோக்கி. அமெரிக்க வானியலாளரான எட்வின் ஹபிள் என்பவரின் பெயரைத் தழுவியே இதற்குப் பெயரிடப்பட்டது. இது ஓர் ஆய்வுக்கருவி மட்டுமல்லாமல், வானியலுக்கான மக்கள் தொடர்பு நடவடிக்கைகளிலும் பேருதவியாக அமைந்தது.</font>  
<noinclude>  
</noinclude>
# வலைவாசல்:வானியல்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| பௌத்தம்
rect 0 0 1000 750 அறிவியல்
desc </imagemap></div> | ஜைனம்
rect 0 0 1000 750 தொழினுட்பம்
desc </imagemap></div> | சீக்கியம்
rect 0 0 1000 500 கணினியியல்
desc </imagemap></div> | அய்யா வழி
rect 0 0 1000 500 இயற்பியல்
desc </imagemap></div> | சமயம்
rect 0 0 1000 500 கணிதம்
desc </imagemap></div> | இந்தியா
rect 0 0 1000 500 உயிரியல்
desc </imagemap></div> |  |
| --- | --- | --- | --- | --- | --- | --- |
| **அறிவியல்** | **தொழினுட்பம்** | **கணினியியல்** | **இயற்பியல்** | **கணிதம்** | **உயிரியல்** | } |  
<noinclude>  
</noinclude>
# வலைவாசல்:வானியல்/தகவல்கள்/1

- சூரியக் குடும்பத்தில் உள்ள மிகப்பெரிய துணைக்கோள் **கனிமிடு** (படம்) ஆகும்.
- புவி கோள வடிவமானது என முதன் முதலில் முன்வைத்தவர் **பைதகரஸ்**(கி.மு. 580 - கி.மு. 500) ஆவார்.
- நெப்டியூன் எனும் கோளுடைய பெயரின் கருத்து **கடல்களின் ரோமானியக் கடவுள்** என்பதாகும்.
- ஒலிம்பஸ் எனும் எரிமலைத்தொடரே விண்வெளியிலேயே அமைந்துள்ள மிகப்பெரிய எரிமலைத்தொடர் ஆகும். குறிப்பாக இது செவ்வாய்க்கோளிலேயே அமைந்துள்ளது.
- சூரியனைச் சுற்றி புவி வலம் வருகின்றது என்ற கொள்கையை முதன்முதலில் முன்வைத்தவர் **அரிஸ்டாகஸ்** ஆவார்.
- சந்திரனில் காணப்படும் **ரைகோ** குழி **ரைகோ பிராஹே**யின் பெயரைக் குறிக்கின்றது.  
| <div>**...முன்மொழிய**</div> | } |
| --- | --- |  
<noinclude>  
</noinclude>
# வேணுகோபால சுவாமி கோயில்

**அருள்மிகு வேணுகோபால சுவாமி திருக்கோயில்** இக்கோயில் முழுவதும் கருங்கற்களால் மிக நுட்பமான சிற்ப வேலைப்பாடுகளுடன் அமைந்து இருக்கிறது. இக்கோபுரங்கள் ஓய்சாள சிற்ப முறைகளில் வடிவமைக்கப்பட்டுள்ளது. மைசூருக்கு அருகில் கிருட்டிணராச சாகர் அணையின் நீர் சூழ்ந்த இடத்தில் அமைந்திருந்த இக் கோயில் தற்போது கொஞ்சம் மேற்காக மண் மேடான இடத்தில் நீருக்கடியில் இருந்த கோயிலை பெயர்த்து எடுத்து கற்த் தூண்களையும், இதர கோயிலின் பகுதிகளைப் புதுப்பித்து கட்டப் படுகிறது.
# வேணுகோபால சுவாமி கோயில்

## அமைவிடம்

இந்தியாவின், கர்நாடகா மாநிலம், மாண்டியா மாவட்டம், கிருட்டிணராச சாகர் அணையின் உள் பகுதியில் அமைந்துள்ள கண்ணம்பாடி ஊரின் கிழக்குப் பகுதியில் அமைந்துள்ளது. மைசூரிலிருந்து கர்நாடக அரசுப் பேருந்துகளை கிருட்டிணராச சாகர் அணை வரை இயக்குகிறது. தொடர்ந்து மூவுருளியில் சுமார் ஐந்து கி.மீ தூரம் சென்றால் கோயிலை அடையலாம்.
# வேணுகோபால சுவாமி கோயில்

## வெளி இணைப்பு

விக்கி மேப்பியாவில் கோயிலின் அமைவிடம்
# வானுயிரியல்

may not be the only biomolecules in the Universe capable of coding for life processes.]]  
வேற்றுலக வாழ்வைப்பற்றிக் கற்றல் **வான் உயிரியல்** எனப்படும். வேற்றுலகில் வாழ்வதற்கு திரவ நீர், சிறந்த வெப்பநிலை, ஒக்சிசன்வாயு போன்றவை அவசியமாகும். இது விண்ணுயிரியல் என்றும் அழைக்கப்படும்  
ஞாயிற்றுத் தொகுதியில் வாழ்வதற்கு ஏற்ற இடங்களாக புவியைத்தவிர ஐரோப்பா மற்றும் கனிமிடு போன்ற வியாழனின் துணைக்கோள்களும், டைட்டன் மற்றும் இன்செலடசு போன்ற சனியின் துணைக்கோள்களும் ஆகும். இவை திரவ நீரைக் கொண்டிருக்கக் கூடும். உயிர் வாழ்வதற்குத் தேவையான ஏற்ற தட்பவெட்ப மாற்றங்களையும் இவை கொண்டிருக்கக் கூடும். வான் உயிரியலாளர்கள் இவ்விடங்களின் மேற்பரப்புக்குக் கீழ்த் திரவ நீர்ச் சமுத்திரம் இருக்கக்கூடும் எனத் தேரிவிக்கின்றனர்.
# அஹ்மத் இப்னு முபாரக் மௌலானா

**அஹ்மத் இப்னு முபாரக்**(Ahmed Ibn Mubarak ),** அஹ்மத் இப்னு முபாரக் மெளலானா**என்பவர் யெமன் நாட்டின் ஹழரமௌத் பிரதேசத்தைச் சேரந்த இஸ்லாமிய அறிஞரும், சூபியும் ஆவார். பிற்காலத்தில் இலங்கைக்கு வந்த இவர்கள்,இலங்கை முஸ்லிம்களின் சமய,ஆன்மீக ரீதியான முன்னேற்றத்துக்கு பங்களித்த அறிஞர்களில் ஒருவராக கருதப்படுகிறார்.
# அஹ்மத் இப்னு முபாரக் மௌலானா

## ஆரம்ப வாழ்க்கை

அஹ்மத் இப்னு முபாரக் மெளலானா யெமன் நாட்டின் ஹழரமௌத் நகரில் பிறந்தார்.ஆரம்பக்கல்வியை தனது ஊரிலேயே பெற்றுக்கொண்டார். பின்னர், புனித மக்கா நகருக்கு வந்த அவர்கள் அக்காலத்தில் மக்காவில் மாபெரும் அறிஞராக விளங்கிய அஷ்செய்க் உஸ்மானுல் மீர்கானி றஹ்மதுல்லாஹி அலைஹி அவர்களிடம் கல்விகற்றார்கள். பின்னர், எகிப்துக்கு வந்த அவர்கள் எகிப்தின் தலைநகர் கெய்ரோவில் அமைந்துள்ள அல்-அஸ்ஹர் பல்கலைக்கழகத்தில் தனது கல்வியைத் தொடர்ந்தார்கள். அல்-அஸ்ஹரில், செய்குல் அஸ்ஹர் இமாம் இப்ராஹீம் அல்-பஜூரி றஹ்மதுல்லாஹி அலைஹி அவர்களிடம் கல்விகற்கும் வாய்ப்பு அஹ்மத் இப்னு முபாரக் மெளலானா அவர்களுக்கு கிடைத்தது. அல்-அஸ்ஹர் பல்கலைக்கழகத்தில் தனது இளைமாணிப்பட்டத்தை பெற்றார்கள்.
# அஹ்மத் இப்னு முபாரக் மௌலானா

## பிந்திய வாழ்க்கை

அல்-அஸ்ஹர் பல்கலைக்கழகத்தில் தனது கல்வியை முடித்துவிட்டு சில காலம் அங்கு தங்கியிருந்தார்கள். பின்னர் சன்மார்க்கப் பணிக்காக, அல்-அஸ்ஹரில் அவர்களோடு படித்த நண்பர் அஷ்செய்க் உமர் அப்துல்லாஹ் பாதீப் றஹ்மதுல்லாஹி அலைஹி அவர்கள் உடன் கப்பலேறி இந்தியாவுக்கு பயணமானார்கள். இந்தியாவில் மலாபர் நகருக்கு சென்ற அவர்கள் ,அங்கு ஜிப்ரி மௌலானா றஹ்மதுல்லாஹி அலைஹி அவர்கள் வீட்டில் சிலகாலம் தங்கியிருந்து சன்மார்க்கப் பணியில் ஈடுபட்டார்கள். இந்தியாவில் பல இடங்களுக்கு பயணம் செய்த அவர்கள், அங்கு மாபெரும் அறிஞரும்,சூபியுமான செய்கு முஹம்மத் அமீன் எபந்தியில் காதிரி ஷாபிய்யி றஹ்மதுல்லாஹி அலைஹி அவர்களை சந்தித்து, அவர்களிடம் பல வருடங்கள் கழித்தார்கள். காலப்போக்கில் அஹ்மத் இப்னு முபாரக் மெளலானா அவர்களின் அறிவாற்றலையும்,அறிவு ஞானத்தையும் கண்டு செய்கு முஹம்மத் அமீன் எபந்தியில் காதிரி ஷாபிய்யி றஹ்மதுல்லாஹி அலைஹி அவர்கள் அஹ்மத் இப்னு முபாரக் மெளலானா அவர்களுக்கு காதிரிய்யா தரீக்காவின் கிலாபத்தை வழங்கினார்கள். அங்கிருந்து, காயல்பட்டிணத்துக்கு வந்து இலங்கையை வந்தடைந்தார்கள். இலங்கை திருநாட்டில் காயல்பட்டிணத்தில் அவர்கள் சந்தித்த செய்கு முஸ்தபா றஹ்மதுல்லாஹி அலைஹி அவர்களை சந்தித்தார்கள். அஹ்மத் இப்னு முபாரக் மெளலானா அவர்களை தனது செய்காக செய்கு முஸ்தபா றஹ்மதுல்லாஹி அலைஹி அவர்கள் ஏற்றார்கள். இவர்கள் இருவரும் இலங்கையின் காலி,திஹாரிய, கஹடோவிட, மல்வானை போன்ற பல இடங்களுக்கு பயணம் செய்தார்கள்.அவ் ஊர்களில் தக்கியாக்களைக் கட்டுவித்து, ராத்தீபு மஜ்லிஸ்களையும் ஏற்படுத்தினார்கள். திஹாரிய பைத்துல் முபாரக் தக்கியா மற்றும் பேருவளை பைத்துல் முபாரக் தக்கியா ஆகியன இவர்களின் கண்கானிப்பின் கீழ் கட்டப்பட்டதுடன், காதிரியதுன் நபவிய்யா தரீக்காவின் தலைமையகமாக பேருவளையில் கட்டப்பட்ட அத்தக்கியா விளங்குகிறது. அஹ்மத் இப்னு முபாரக் மெளலானா அவர்கள் காதிரியதுன் நபவிய்யா தரீக்காவின் கிலாபத்தை செய்கு முஸ்தபா றஹ்மதுல்லாஹி அலைஹி அவர்களுக்கு வழங்கினார்கள். தனது இறுதிக்காலத்தில் காலியில் தங்கியிருந்த அவர்கள் கி.பி.1866இல் றபிஉல் அவ்வல் பிறை 7இல் காலமானார்கள். அவர்கள் காலி, தளாப்பிட்டிய ஜூம்ஆ பள்ளிவாசலுக்கு அருகில் நல்லடக்கம் செய்யப்பட்டார்கள்.
# அஹ்மத் இப்னு முபாரக் மௌலானா

## மேலும்வாசிக்க

- சூபிஸம்
- இஸ்லாமிய சட்டத்துறை
- செய்கு முஸ்தபா
# தோர் (திரைப்படம்)

**தோர்** என்பது 2011 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் தோர் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது. இது மார்வல் திரைப் பிரபஞ்சத்தின் நான்காவது படம் ஆகும்.  
கேவின் பிகே என்பவர் தயாரிக்கும் இத் திரைப்படத்தை கென்னத் பிரனா என்பவர் இயக்க, கிறிஸ் ஹோம்ஸ்வோர்த், நடாலீ போர்ட்மேன், டாம் ஹிடில்ஸ்டன், ஸ்டெல்லன் ஸ்கார்ஸ்கார்ட், கோல்ம் ஃபியோர், ரே ஸ்டீவன்சன், இட்ரிசு எல்பா, கேட் டென்னிங்ஸ், ரெனே ருஸ்ஸோ மற்றும் அந்தோணி ஹோப்கின்ஸ் ஆகியோர் நடித்தள்ளனர்.  
தோர் என்று படம் 17 ஏப்ரல் 2011 இல் சிட்னியிலும் 6 மே 2011 இல் ஐக்கிய அமெரிக்காவிலும் மார்வல் திரைப் பிரபஞ்சத்தின் முதலாம் கட்டத்தின் நான்காவது திரைப்படமாக வெளியானது. இப் படம் உலகளவில் 449 பில்லியனுக்கும் அதிகமான வசூல் பெற்றது. இதன் தொடர்சியாக தோர்: த டார்க் வேர்ல்டு (2013), தோர்: ரக்னராக் (2017) மற்றும் தோர்: லவ் அண்ட் தண்டர் (2022) போன்ற திரைப்படங்கள் வெளியானது.
# தோர் (திரைப்படம்)

## கதை சுருக்கம்

இப்படமானது தோர் ஒரு செயலற்ற போரை ஆதரித்த பின்னர், அவரது அதிகாரங்களையும் அவரது சுத்தியல் பறிக்கப்பட்டு அஸ்கார்டில் இருந்து பூமிக்கு நாடுகடத்தப்படுகின்றார். அஸ்கார்டியன் சிம்மாசனத்தை கைப்பற்ற அவரது சகோரான லோகி சதி செய்யும்போது, தோர் தன்னை தகுதியானவர் என்று நிரூபித்து எப்படி நாட்டையும் சிம்மாசனத்தையும் கைப்பற்றினார் என்பது தான் கதை.
# தோர் (திரைப்படம்)

## நடிகர்கள்

- கிறிஸ் ஹோம்ஸ்வோர்த் - தோர்
- நடாலீ போர்ட்மேன் - ஜேன் பாஸ்டர்
- டாம் ஹிடில்ஸ்டன் - லோகி
- ஸ்டெல்லன் ஸ்கார்ஸ்கார்ட் - எரிக் செல்விக்
- கோல்ம் ஃபியோர் - லாஃபி
- ரே ஸ்டீவன்சன் - வோல்ஸ்டாக்
- இட்ரிசு எல்பா - ஹைம்டால்
- கேட் டென்னிங்ஸ் - டார்சி லூயிஸ்
- ரெனே ருஸ்ஸோ - ஃப்ரிகா
- அந்தோணி ஹோப்கின்ஸ் - ஒடின்
- தடனோபு அசனோ - ஹோகன்
- ஜோஷ் டல்லாஸ் - ஃபான்ட்ரல்
- ஜெய்மி அலெக்சாண்டர் - சிப்
# குரங்கு அருவி

**குரங்கு அருவி** (*Monkey Falls*) கோயம்புத்தூர் மாவட்டம் பொள்ளாச்சி அருகே உள்ளது. இந்த அருவி பொள்ளாச்சியிலிருந்து வால்பாறை செல்லும் வழியில் உள்ளது. இது பொள்ளாச்சியிலிருந்து 30 கி.மீ.. தொலைவில் உள்ளது. கோவையிலிருந்து 60 கி.மீ.. தொலைவில் உள்ளது.
# குரங்கு அருவி

## பயணக் குறிப்பு

- ஒரு நபருக்கு 50 ரூபாய்
- பார்க்க அனுமதிக்கப்படும் நேரம் : காலை 9:௦௦ மணி முதல் மாலை 5:௦௦ மணி வரை
- குரங்குகள் அதிகம் இருக்கும்.
# குரங்கு அருவி

## அருகிலுள்ள இடங்கள்

- ஆழியாறு அணை
- அருட்பெருஜோதி நகர்
# சீவ முக்தி

**சீவ முக்தி** என்பது கர்ம யோகம், பக்தி யோகம் ஆகியவற்றில் தேர்ந்தபின் ஞான யோக வாழ்வில் மனம் எதிலும் சமத்துவநிலை அடைந்து, உயிருடன் இருக்கும் போதே மனநிறைவுடன் வாழ்வதே சீவ முக்தி எனும் பெரு நிலையை அடைதல் ஆகும். அத்தகைய பெருநிலையை அடைந்தவரை **சீவ முக்தன்** என்பர். சீவ முக்தர்கள் உடலை துறந்தபின் அடைவதே விதேகமுக்தி ஆகும்.  
- வேதாந்த சாரம், சுலோகம் 216 முதல் 219 முடிய, நூலாசிரியர் ஸ்ரீசதானந்தர், வெளியீடு, ஸ்ரீஇராமகிருஷ்ணம்டம், சென்னை.
- பகவத் கீதை, அத்தியாயம் 18, சுலோகம் 49
# சீவ முக்தி

## இதனையும் காண்க

- விதேகமுக்தி
- கிரமமுக்தி
# விதேக முக்தி

**விதேக முக்தி** என்பது ஞான யோகத்தின் மூலம் முக்குணங்களை கடந்த ஜீவன் முக்தன், ஆத்மஞானத்தில் நிலைபெற்று பிரம்மத்தில் ஐக்கியமாகி விடுவதே விதேக முக்தி ஆகும். இந்த விதேக முக்தி அடைந்த ஒருவருக்கு (இறந்த பின்பு) மறுபிறவி கிடையாது. அத்தகைய மறுபிறவி அற்ற நிலையை அடைந்தவர்களை **விதேக முக்தன்** என்பர்.
- வேதாந்த சாரம், சுலோகம் 219 முதல் 226 முடிய, நூலாசிரியர் ஸ்ரீசதானந்தர், வெளியீடு, ஸ்ரீஇராமகிருஷ்ண மடம், சென்னை.
- பகவத் கீதை, அத்தியாயம் 18, சுலோகம் 51 முதல் 53 முடிய
# பராபக்தி

**பராபக்தி** என்பது பிரம்மத்தைப் பற்றிய அறிவு ஆகும். ஒருவன் ஆத்மா எனும் பிரம்மத்தை பற்றிய அறிவை அடைய, தக்க குருவின் துணையுடன் உபநிடதம், பிரம்ம சூத்திரம் மற்றும் பகவத் கீதை போன்ற வேதாந்த சாத்திரங்களை பயின்று, அனைத்திலும் சமத்துவ மனதுடன் வாழ்ந்து *ஸத் சித் ஆனந்த* மயமான பிரம்மத்தை அடையும் வழியே பராபக்தியாகும். பிரம்ம ஞானம் (பிரம்மத்தைப் பற்றிய அறிவு) தவிர பிற பொருட்களின் அறிவுகள் எல்லாம் **அபராபக்தி** என்பர்.  
- பகவத் கீதை, அத்தியாயம் 12, பக்தி யோகம்
# சுருதி (வேதம்)

தொன்றுதொட்டுப் பரம்பரை பரம்பரையாக காதால் கேட்டு மனதில் இருத்தி வைத்து பிறர்க்கு கூறப்பட்டது எதுவோ அதுவே **சுருதி** (Shruti) (, IAST: **') எனப்படும். நான்கு வேதங்கள், உபநிடதங்கள் மற்றும் பிரம்ம சூத்திரம் ஆகிய சாத்திரங்கள் **சுருதிகள்''' எனப்படும். இந்த சாத்திரங்கள் அனைத்தும் எழுத்து வடிவம் பெறாது, குரு – சீடர் பரம்பரையில் உபதேசிக்கப்பட்டு ஆயிரக்கணக்கான ஆண்டுகளாக காப்பாற்றி வைக்கப்பட்டது. நெடுங்காலமாக ஒருவர் பின் ஒருவராக கேட்டு வந்தது எனினும் அதன் சொல் அமைப்பு மாறவில்லை. ஆகையால் மூலப்பொருளமைப்பும் திரிவு படாது இருந்து வந்திருக்கிறது. மெய்ப்பொருளை விளக்குகின்ற சுருதி என்றும் மாறாதது, நிலையானது.. சுருதியை விளக்க வந்தவைகளே ஸ்மிருதிகள்.  
சார்வாகர்கள் சுருதி மற்றும் ஸ்மிருதிகளை ஏற்பதில்லை.
# சுருதி (வேதம்)

## இவற்றையும் காண்க

- ஸ்மிருதி
# ஜம்புத் தீவு பிரகடனம்

**ஜம்புத் தீவு பிரகடனம் / ஜம்பூத்வீபப் பிரகடனம்** தென்னிந்தியாவில் குறிப்பாக தமிழகத்தில் கிழக்கிந்தியக் கம்பெனி ஆற்காட்டு நவாப்பிடமிருந்து பெற்று நேரடியாக வரி திரட்டலை நடத்திய காலத்தில், தமிழக சிற்றரசர்கள் பரவலாக எதிர்ப்பு தெரிவித்து ஆங்காங்கே ஆங்கிலேயரை எதிர்த்துப் போர் நடத்தினர். முத்து வடுகநாதர் கொல்லப்பட்ட பின் அவரின் தளபதிகள் மருதிருவர் ஆட்சிப் பொறுப்பேற்றனர். அக்காலம், ஆங்கிலேயரின் படைத்தளபதி கர்னல் அக்னியூ விட்ட அறிக்கைக்கு மறுப்பு தெரிவித்து திருச்சியில் சின்ன மருது வெளியிட்ட மறுப்பு அறிவிப்புதான் **ஜம்புத் தீவு பிரகடனம்**. இந்த அறிக்கை, 1801 ஆம் ஆண்டு சூன் மாதம் 16 ஆம் தேதி திருச்சிக் கோட்டையில் ஒட்டப்பட்டது.
# ஜம்புத் தீவு பிரகடனம்

## **ஜம்புத் தீவு பிரகடனம்**

ஜம்பு தீபகற்பத்திலுள்ள ஜம்புத் தீவில் வாழும் அந்தணர்கள், மறையர்கள், சத்திரியர்கள், வைசியர்கள், சூத்திரர்கள், சாம்பவர்கள், முசல்மான்கள் முதலான அனைத்துச் சாதியார்க்கும் தெரியப்படுத்தும் அறிவிப்பு என்னவென்றால்,
மேன்மை தாங்கிய நவாபு முகமது அலி அவர்கள் முட்டாள்தனமாக ஐரோப்பியர்களுக்கு நம்மிடையே இடங்கொடுத்து விட்டதன் காரணமாக இப்போது அவர் ஒரு விதவைபோல் ஆகிவிட்டார். ஐரோப்பியர்களோ தங்களுடைய வாக்குறுதிகளை மீறி அவருடைய அரசாங்கத்தையே தங்களுடையதாக ஆக்கிக் கொண்டு நாட்டு மக்கள் அனைவரையும் நாய்களாகக் கருதி ஆட்சியதிகாரம் செய்து வருகிறார்கள். உங்களிடையே ஒற்றுமையும் நட்பும் இல்லாத காரணத்தினால், ஐரோப்பியரின் சூழ்ச்சியைப் புரிந்து கொள்ள இயலாமல், உங்களுக்குள் ஒருவரை யொருவர் பழிதூற்றிக் கொண்டது மட்டுமின்றி, நாட்டையும் அந்நியரிடம் ஒப்படைத்து விட்டீர்கள். இந்த ஈனர்களால் இப்போது ஆளப்படும் பகுதிகளிலெல்லாம், மக்கள் பெரிதும் ஏழ்மையில் உழல்கிறார்கள்; சோற்றுக்குப் பதில் நீராகாரம்தான் உணவு என்று ஆகிவிட்டது. இப்படித் துன்பப்படுவது தெரிந்த போதிலும் எக்காரணங்களினால் இத்துன்பங்கள் ஏற்பட்டன என்பதைப் பகுத்தாராயவும் புரிந்து கொள்ளவும் இயலாத நிலையில் மக்கள் இருக்கின்றனர்.
ஆயிரம் ஆண்டுகள் வாழ்வதாக இருந்தாலும் மனிதன் கடைசியில் செத்துத்தான் ஆகவேண்டும்… ஆதலால் பாளையங்களில் உள்ள ஒவ்வொருவரும் போர்க்கோலம் பூண்டு ஒன்றுபட வேண்டும். இந்த ஈனர்களின் பெயர்கள் கூட நாட்டில் மிஞ்சியிருக்காமல் செய்யவேண்டும். அப்போதுதான் ஏழைகளும் இல்லாக் கொடுமையால் அல்லல் படுவோரும் வாழ முடியும்.
அதே நேரத்தில் இந்த ஈனர்களுக்கு தொண்டூழியம் செய்து நாயைப் போல சுகவாழ்வு வாழ விரும்புகிறவன் எவனாவது இருந்தால் அத்தகைய பிறவிகள் ஒழித்துக் கட்டப்பட வேண்டும்…
ஆதலால்….. மீசை வைத்துக் கொண்டிருக்கும் நீங்கள் எல்லோரும், அதாவது இராணுவம் அல்லது மற்ற தொழில்களில் ஈடுபட்டிருக்கும் நீங்கள் அனைவரும் மற்றும் ஈனமான அந்நியன் கீழ்த் தொண்டு புரியும் சுபேதார்கள், அவில்தார்கள், நாய்க்கர்கள், சிப்பாய்கள் மற்றும் போர்க் கருவிகளைப் பயன்படுத்தும் அனைவரும் உங்களுக்கு வீரமிருந்தால் அதைக் கீழ்க்கண்டவாறு நீங்கள் வெளிப்படுத்த வேண்டும்.
ஐரோப்பியர்களாகிய இந்த ஈனர்களை எவ்விடத்தில் கண்டாலும் கண்ட இடத்தில் அவர்களை அழித்து விடவேண்டும்… இந்த ஈனர்களுக்கு எவனொருவன் தொண்டூழியம் செய்கிறானோ அவனுக்கு இறந்தபின் மோட்சம் கிடையாது என்பதை நான் உறுதியாகக் கூறுவேன்… இதை ஏற்றுக் கொள்ளாதவன் வைத்திருக்கும் மீசை என்பது என்னுடைய அடி மயிருக்குச் சமமானது… இதனை ஏற்றுக் கொள்ளாதவனுடைய பிள்ளைகள் ஐரோப்பிய ஈனப்பிறவிகளுக்குத் தன்னுடைய மனைவியைக் கூட்டிக் கொடுத்தவன் பெற்ற பிள்ளைகள் ஆவார்கள். எனவே, உடம்பில் ஐரோப்பியனின் ரத்தம் ஓடாத அனைவரும் ஒன்று சேருங்கள்!….
இதைப் படிப்பவர்களோ கேட்பவர்களோ இதில் கூறியிருப்பதைப் பரப்புங்கள்… எவனொருவன் இந்த அறிவிப்பை ஒட்டப்பட்ட சுவரிலிருந்து எடுக்கிறானோ அவன் பஞ்சமா பாதகங்களைச் செய்தவனாகக் கருதப்படுவான்…  
இப்படிக்கு,  
மருது பாண்டியன்  
பேரரசர்களின் ஊழியன், ஐரோப்பிய ஈனர்களின் ஜென்ம விரோதி.
# அம்மையென்ன ஸ்த்ரீ

**அம்மையென்ன ஸ்த்ரீ** (பொருள்:அம்மா என்ற பெண்) 1970 ஆம் ஆண்டு வெளியான மலையாளத் திரைப்படம்.
# அம்மையென்ன ஸ்த்ரீ

## நடிகர்கள்

- பிரேம் நசீர்
- கே. ஆர். விஜயா
- கே. பி. உமர்
- டி. எஸ். முத்தய்யா
- அடூர் பாசி
- ராகவன்
- ஜெயபாரதி
- திக்குறிசி சுகுமாரன் நாயர்
- ராகிணி
- பகதூர்
# அம்மையென்ன ஸ்த்ரீ

## பின்னணிப் பாடகர்கள்

- ஏ. எம். ராஜா
- ஜிக்கி
- கே. ஜே. யேசுதாஸ்
- பி. சுசீலா
- பி. பி. ஸ்ரீனிவாஸ்
# அம்மையென்ன ஸ்த்ரீ

## பாடல்கள்

- சங்கீதம் - ஏ. எம். ராஜா
- பாடல்கள் - வயலார் ராமவர்மா
| எண் | பாடல் | பாடியோர் |  |
| --- | --- | --- | --- |
| 1 | மத்தியபாத்திரம் மதுரகாவியம் | கே ஜே யேசுதாஸ் |  |
| 2 | ஆலிமாலி ஆற்றின் கரையில் | பி சுசீலா |  |
| 3 | ஆதித்யதேவன்றெ கண்மணியல்லோ | பி சுசீலா |  |
| 4 | அம்ம பெற்றம்ம | ஜிக்கி கிருஷ்ணவேணி |  |
| 5 | நாளெயீ பந்தலில் | ஏ எம் ராஜா |  |
| 6 | பட்டும் வளையும் | ஏ எம் ராஜா |  |
| 7 | தமசோம ஜோதிர்கமயா | பி பி ஸ்ரீநிவாஸ் | } |
# மங்கலம்

- மங்கலம் (சொல்விளக்கம்)
# மங்கலம்

## இடங்கள்

மங்கலம் என்ற சொல்லை பெயரின் பகுதியாகக் கொண்ட வட்டங்கள்:
- கோதமங்கலம்
- சத்தியமங்கலம் வட்டம்
- நீடாமங்கலம் வட்டம்
- திருமங்கலம் வட்டம்
- மங்கலம், திருப்பூர் மாவட்டம்
- மங்கலம், திருப்பூர்  
மங்கலம் என்ற சொல்லை பெயரின் பகுதியாகக் கொண்ட ஊர்களும் நகரங்களும்:
ஒரிசா:
- மங்கலமுண்டா
ஆந்திரா:
- மங்கலமாமிடி (ஹுக்கும்பேட்டை வட்டம்)
- கதிரிமங்கலம் (வடமலைப்பேட்டை வட்டம்)
- பாலமங்கலம் தெற்கு (நாராயணவனம் வட்டம்)
- மங்கலம், சித்தூர் மாவட்டம்
- நந்திமங்கலம், புத்தூர் வட்டம்
- பரமேஸ்வரமங்கலம், புத்தூர் வட்டம்
- இரவிமங்கலம்
# மங்கலம்

## காண்க

- மங்களம்
# ஐஸ்வரியா தேவன்

**ஐஸ்வரியா தேவன்** (*Aishwarya Devan*) இந்தியாவைச் சேர்ந்த ஒரு நடிகை ஆவார். 2012 ஆம் ஆண்டு வெளிவந்த சிம்மாசனம் திரைப்படத்தில் நடித்துப் புகழ்பெற்றார்.
# ஐஸ்வரியா தேவன்

## திரைப்பட பட்டியல்

| ஆண்டு | திரைப்படங்கள் | கதாப்பாத்திரம் | மொழி | குறிப்பு |  |
| --- | --- | --- | --- | --- | --- |
| 2012 | *யுவன்* | கீதா | தமிழ் |  |  |
| 2012 | *Keratam* | கீதா | தெலுங்கு |  |  |
| 2012 | *சிம்மாசனம்* | நந்தா | மலையாளம் |  |  |
| 2012 | *தி ஹிட் லிஸ்ட்* | அவந்திகா | மலையாளம் |  |  |
| 2012 | *கர்மோதயா* | மலையாளம் |  |  |  |
| 2012 | *சென்னையில் ஒரு நாள்* | ஜெனிப்பர் மேரி டோனி | தமிழ் |  |  |
| 2013 | *தன்க் யூ* | சுருதி | மலையாளம் | படப்பிடிப்பில் |  |
| 2013 | *கண்டுபிடி கண்டுபிடி* | தமிழ் | படப்பிடிப்பில் |  |  |
| 2013 | *ரெட் கார்பெட்* | மலையாளம் | படப்பிடிப்பில் |  |  |
| 2013 | *சிறீமத் ஜெயலலிதா* | லலிதா | கன்னடம் | படப்பிடிப்பில் | } |
# கோழிக்கோடு வட்டம்

கோழிக்கோடு வட்டம், கேரளத்தின் கோழிக்கோடு மாவட்டத்தில் உள்ள வட்டங்களில் ஒன்று. கேரளம், பிரிட்டன்காரர்கள் ஆட்சியில், இருந்த போதே இந்த வட்டம் உருவாக்கப்பட்டது. இதில் 53 வருவாய் கிராமங்களைக் கொண்டது, இது. 1026.6 சதுர கிலோமீட்டர் பரப்பளவைக் கொண்டது.
# கோழிக்கோடு வட்டம்

## சட்டமன்றத் தொகுதிகள்

இந்த வட்டத்தில் கீழ்க்காணும் சட்டமன்றத் தொகுதிகள் உள்ளன.
- திருவம்பாடி சட்டமன்றத் தொகுதி
- கோழிக்கோடு சட்டமன்றத் தொகுதி
- வயநாடு சட்டமன்றத் தொகுதி
- எலத்தூர் சட்டமன்றத் தொகுதி
- கோழிக்கோடு வடக்கு சட்டமன்றத் தொகுதி
- கோழிக்கோடு தெற்கு சட்டமன்றத் தொகுதி
- பேப்பூர் சட்டமன்றத் தொகுதி
- குந்தமங்கலம் சட்டமன்றத் தொகுதி
- கொடுவள்ளி சட்டமன்றத் தொகுதி
# கோழிக்கோடு வட்டம்

## நகர சபை

இங்கு கோழிக்கோடு நகராட்சி மட்டும் உள்ளது.
# கோழிக்கோடு வட்டம்

## ஊராட்சிகள்

கக்கோடி ஊராட்சி, சேளன்னூர் ஊராட்சி, காக்கூர் ஊராட்சி, நன்மண்ட ஊராட்சி, நரிக்குனி ஊராட்சி, எலத்தூர் ஊராட்சி, தலக்குளத்தூர் ஊராட்சி, திருவம்பாடி ஊராட்சி, கூடரஞ்ஞி ஊராட்சி, கிழக்கோத்து ஊராட்சி, மடவூர் ஊராட்சி, கொடுவள்ளி ஊராட்சி, புதுப்பாடி ஊராட்சி, தாமரைச்சேரி ஊராட்சி, ஓமச்சேரி ஊராட்சி, கட்டிப்பாறை ஊராட்சி, கொடியத்தூர் ஊராட்சி, குருவட்டூர் ஊராட்சி, மாவூர் ஊராட்சி, காரச்சேரி ஊராட்சி, சாத்தமங்கலம் ஊராட்சி, கோடஞ்சேரி ஊராட்சி, குந்தமங்கலம் ஊராட்சி, முக்கம் ஊராட்சி, பெருவயல் ஊராட்சி, பெருமண்ண ஊராட்சி, கடலுண்டி ஊராட்சி, ராமநாட்டுக்கரை ஊராட்சி, நல்லளம் ஊராட்சி, பேப்பூர் ஊராட்சி, பறோக்கு ஊராட்சி, ஒளவண்ண ஊராட்சி உள்ளிட்ட 32 ஊராட்சிகள் இதன் நிர்வாகத்தின் கீழ் உள்ளன.
# கோழிக்கோடு வட்டம்

## சிற்றூர்கள்

கசபா, கச்சேரி, பன்னியங்கரை, நகரம், பறோக்கு, ஒளவண்ணை, ராமநாட்டுக்கரை, கடலுண்டி, கருவந்துருத்தி, பேப்பூர், புதியங்காடி, வளையநாடு, செறுவண்ணூர், சேவாயூர், நெல்லிக்கோடு, செலவூர், எலத்தூர், தலக்குளத்தூர், வேங்கேரி, கக்கோடி, சேளன்னூர், கோட்டூளி, பந்தீராங்காவு, குந்தமங்கலம், பெருமண்ணை, பெருவயல், குமாரநெல்லூர், தாழெக்கோடு, கோடஞ்சேரி, திருவம்பாடி, கக்காடு, நீலேஸ்வரம், சாத்தமங்கலம், பூளக்கோடு, குருவட்டூர், கொடியத்தூர், மாவூர், கூடரஞ்சி, குற்றிக்காட்டூர், நெல்லிப்பொயில், கொடுவள்ளி, புத்தூர், கிழக்கோத்து, நரிக்குனி, ராரோத்து, கெடவூர், காக்கூர், நன்மண்டை, புதுப்பாடி, கூடத்தாயி, மடவூர், வாவாடு, ஈங்காப்புழை உள்ளிட்ட சிற்றூர்கள் உள்ளன.
# வார்ப்புரு:Di-orphaned fair use

<includeonly><span id="delete-criterion">CSD F5: Unused non-free media file for more than 7 days</span>
<span id="delete-reason">CSD F5: Unused non-free media file for more than 7 days</span></includeonly>
| template = di-orphaned fair use
| params = replacement&#61;}
| optional = For non-replaced images
| no caption = yes
| csd=F5
| for administrators = 7 நாட்கள் வரை இப்படிமம் பயன்படுத்தப்படாதிருந்தால் [ இதனை நீக்கவும்] (பக்கத்துக்கு இணைக்கப்பட்ட வழிமாற்றுகளை நீக்க மறவாதீர்).
}}<includeonly></includeonly><noinclude>
# வார்ப்புரு:Di-orphaned fair use

## Syntax

Usage:
<code>
:**di-orphaned fair use**
::**|date =** * (today's date and time (UTC))*
::**|replacement =** *replacement image (optional)*
:****
</code>
</noinclude>
# தாரிகா

**தாரிகா** இவர் ஒரு இந்திய திரைப்பட நடிகை ஆவார். இவர் தமிழ்த் திரைப்படங்களிலும், தொலைக்காட்சித் தொடர்களிலும் நடித்துள்ளார்.  
ஜோடி நம்பர் ஒன் என்ற தொலைக்காட்சி நடனப் போட்டியில் பங்களித்துள்ளார்.
# தாரிகா

## திரைப்படப் பட்டியல்

- 1999 - *தவா தவா* (கன்னடம்)
- 2000 - ''ஜூ பூம்பா (திரைப்படம்) (கன்னடம்)
- 2000 - ''திம்மராயா (கன்னடம்)
- 2004 - ''ஈர நிலம்
- 2003 - ''அலை (திரைப்படம்)
- 2004 - ''அப்பா அம்மா செல்லம்
- 2004 - ''புதுக்கோட்டையிலிருந்து சரவணன்
- 2004 - ''4 ஸ்டூடன்ஸ்
- 2004 - ''தாஸ்
- 2004 - ''மஹாசத்வி மல்லம்மா (கன்னடம்)
- 2005 - ''துள்ளும் காலம்
- 2005 - ''குட், பேட், அக்லி (கன்னடம்)
- 2005 - ''ஆறு
- 2006 - ''ரெண்டு
- 2008 - ''சரவணா
- 2009 - ''மஞ்சள் வெயில்
- 2009 - ''நியூட்டனின் மூன்றாம் விதி
- 2013 - ''கெவ்வு கேகா (தெலுங்கு)
- 2013 - ''பிரியாணி (திரைப்படம்)
- 2014 - ''சீசா (தெலுங்கு)
- 2014 - ''அமரா (திரைப்படம்)
- 2014 - ''கதம் கதம்
- 2014 - ''நிமிர்ந்து நில் (2014 திரைப்படம்)
# தாரிகா

## தொலைக்காட்சித் தொடர்கள்

- *மரபுக்கவிதைகள்*
- *சித்தி*
- *கெட்டி மேளம்*
- *லக்ஷ்மி*
- *சிவமயம்*
- *காவ்யாஞ்சலி*
- *தவம்*
- *சிம்ரன் திரை*
- *பொய் சொல்லப் போறோம்*
- *ரமணி எதிர் ரமணி* (இரண்டாம் பாகம்)
- *வீட்டுக்கு வீடு லூட்டி*
# அலை (திரைப்படம்)

***அலை*** (*Alai*) 2003 ஆம் ஆண்டு செப்டம்பர் 10 ஆம் தேதி வெளிவந்த காதல் நகைச்சுவைத் திரைப்படமாகும். விக்ரம் குமார் இயக்கத்தில் வெளிவந்த இப்படத்திற்கு வித்யாசாகர் இசையமைத்திருந்தார்.  
சிலம்பரசன், திரிசா, விவேக், ரகுவரன், நிழல்கள் ரவி ஆகியோர் முக்கிய கதாப்பாத்திரத்தில் நடித்திருந்தனர்.
# அலை (திரைப்படம்)

## நடிகர்கள்

- சிலம்பரசன் - ஆதி
- திரிசா - மீரா
- விவேக்- ஆதியின் நண்பர்
- ரகுவரன் - ஆதியின் தந்தை
- சரண்யா பொன்வண்ணன் - நிர்மலா ( ஆதியின் அம்மா)
- கே. சிவசங்கர் - நடன ஆசிரியர்
- நிழல்கள் ரவி
- நாசர்
- தாரிகா
- சிறீநாத்
- லாவண்யா
- சந்தானம்
- கிம் சர்மா
- ராஜூ சுந்தரம் பாடலுக்கு சிறப்புத் தோற்றம்
# அபர்ணா பிள்ளை

**அபர்ணா பிள்ளை** ஒரு தமிழ் நடிகையாவார். இவர் புதுக்கோட்டையிலிருந்து சரவணன், நெஞ்சில் ஜில் ஜில் ஆகிய படங்களில் நடித்துப் புகழ்பெற்றவர். டிசம்பர் என்ற மலையாளத் திரைப்படத்தில் நடித்துள்ளார்.
# அபர்ணா பிள்ளை

## படப்பட்டியல்

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2004 | *புதுக்கோட்டையிலிருந்து சரவணன்* | ஷாலினி | தமிழ் |  |
| 2005 | *ஏபிசிடி* | திவ்யா டைசி | தமிழ் |  |
| 2005 | *டிசம்பர் (திரைப்படம்)* | நந்தினி | மலையாளம் |  |
| 2006 | *நெஞ்சில் ஜில் ஜில்* | பிரியா | தமிழ் |  |
| 2009 | *கண்ணுக்குள்ளே* | தமிழ் |  |  |
# வார்ப்புரு:Di-orphaned fair use-notice

## பயன்படுத்தப்படாத நியாயமான பயன்பாட்டு

<span>****</span> **:** படிமத்தைப் பதிவேற்றியமைக்கு நன்றி. இக்கோப்பின் சுறுக்க விளக்கம் இது இலவசமில்லாத படிமம் என்றும் இது நியாயமான பயன்பாடு என்பதன் கீழ் மட்டுமே பயன்படுத்தப்பட தகுதி பெறும் எனவும் குறிக்கின்றது. ஆயினும் இப்படிமம் எந்த ஒரு கட்டுரையிலும் பயன்படுத்தப்படவில்லை. இது முன்னர் ஒரு கட்டுரையில் பயன்படுத்தப்பட்டிருப்பின் அக்கட்டுரைக்குச்சென்று இது நீக்கப்பட்டதற்கான அவசியத்தை அறிக. இது பயனுள்ள படிமம் என நீங்கள் கருதினால் இதை அக்கட்டுரையில் சேர்க்கலாம். எனினும் இலவச மாற்று அளிக்கப்படக்கூடிய ஆக்கங்களை விக்கிப்பீடியாவில் சேர்க்கலாகாது. (காண்க: இலவசமில்லாப்படிமங்களுகான வழிகாட்டுதல்).  
விரைவு நீக்க விதி எண்:F5இன் கீழ் எந்த ஒரு கட்டுரையிலும் பயன்படுத்தப்படாத இலவசமில்லாத படிமங்கள் ஏழு நாட்களில் நீக்கப்படும் என்பதை அறிக. நன்றி<noinclude>  
</noinclude>
# லட்சுமி கோபாலசாமி

**லட்சுமி கோபாலசாமி** (கன்னடம்:ಲಕ್ಷ್ಮೀ ಗೋಪಾಲಸ್ವಾಮಿ) ஒரு தென்னிந்தியத் திரைப்பட நடிகையும், பரதநாட்டிய நடன மங்கையும் ஆவார். இவர் தமிழ், மலையாளம், கன்னடம் போன்ற மொழித் திரைப்படங்களில் நடித்துள்ளார். ஏஷ்யாநெட் தொலைக்காட்சியின் தகதிமிதா நிகழ்ச்சியில் நடுவராக பணியாற்றியுள்ளார்.